CELEX: 62020CN0375
Language: et
Date: 2020-08-10 00:00:00
Title: Kohtuasi C-375/20: Eelotsusetaotlus, mille on esitanud Tribunal da Relação de Coimbra (Portugal) 10. augustil 2020 – Liberty Seguros, SA versus DR

19.10.2020   
            
            
               ET
            
            
               Euroopa Liidu Teataja
            
            
               C 348/10
            
         
      Eelotsusetaotlus, mille on esitanud Tribunal da Relação de Coimbra (Portugal) 10. augustil 2020 – Liberty Seguros, SA versus DR
      (Kohtuasi C-375/20)
      (2020/C 348/14)
      Kohtumenetluse keel: portugali
      
         Eelotsusetaotluse esitanud kohus
      
      Tribunal da Relação de Coimbra
      
         Põhikohtuasja pooled
      
      
         Apellant: Liberty Seguros, SA
      
         Vastustaja apellatsioonimenetluses: DR
      
         Menetlusse astujad: Fundo de Garantia Automóvel, VS, FN, JT, Seguradoras Unidas, SA
      
         Eelotsuse küsimus
      
      Kas ühenduse õigusega ja konkreetselt Euroopa Parlamendi ja nõukogu direktiiviga 2009/103/EÜ (1) on vastuolus riigisisesed õigusnormid, millega on lubatud tugineda kannatanud kolmandate isikute ja liikluskindlustuse tagatisfondi (Fundo de Garantia Automóvel) vastu mootorsõidukite kasutamise tsiviilvastutuskindlustuse lepingu tühisusele, kui see tühisus on tingitud asjaolust, et kindlustusvõtja kasutas kindlustatud sõidukit tasu eest, salaja ja ebaseaduslikult reisijate- ja kaubaveoks ning varjas seda kasutusotstarvet kindlustusandja eest? Kas vastus oleks sama ka siis, kui reisijad oleksid olnud teadlikud sellest, et vedu toimub salaja ja ebaseaduslikult?
      
         (1)  Euroopa Parlamendi ja nõukogu 16. septembri 2009. aasta direktiiv 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta (ELT 2009, L 263, lk 11).